
1. Ιστορικο του φακελου
Το άρθρο 8 παράγραφος 3 του κανονισμού αριθ. 479/2009 του Συμβουλίου για την εφαρμογή του πρωτοκόλλου σχετικά με τη διαδικασία του υπερβολικού ελλείμματος («ΔΥΕ»), το οποίο προσαρτάται στη συνθήκη για την ίδρυση της Ευρωπαϊκής Κοινότητας
, ορίζει ότι η Επιτροπή (Eurostat) (εφεξής «η Eurostat») υποβάλλει τακτικά έκθεση στο Ευρωπαϊκό Κοινοβούλιο και στο Συμβούλιο σχετικά με την ποιότητα των πραγματικών στοιχείων που υποβάλλουν τα κράτη μέλη. Η εν λόγω ετήσια έκθεση παρέχει γενική αξιολόγηση της επικαιρότητας, της αξιοπιστίας, της πληρότητας, της συμμόρφωσης με τους λογιστικούς κανόνες και της συνέπειας των στατιστικών στοιχείων. Η προηγούμενη έκθεση (σχετικά με τις γνωστοποιήσεις για το 2013) εγκρίθηκε από την Επιτροπή στις 7 Μαρτίου 2014
.
Η Eurostat αξιολογεί τακτικά την ποιότητα των πραγματικών στοιχείων που υποβάλλουν τα κράτη μέλη καθώς και τους λογαριασμούς της γενικής κυβέρνησης στους οποίους βασίζονται τα στοιχεία αυτά, που συγκεντρώθηκαν για πρώτη φορά τον Οκτώβριο του 2014 σύμφωνα με τον κανονισμό (ΕΚ) αριθ. 549/2013 του Συμβουλίου, της 21ης Μαΐου 2013, περί του ευρωπαϊκού συστήματος εθνικών και περιφερειακών λογαριασμών της Ευρωπαϊκής Ένωσης (ΕΣΛ 95)
. Η εργασία αυτή επικεντρώνεται σε παράγοντες που εξηγούν το έλλειμμα ή το πλεόνασμα της γενικής κυβέρνησης και τη μεταβολή του χρέους της γενικής κυβέρνησης. Τα κράτη μέλη αποστέλλουν τις πληροφορίες αυτές στη Eurostat δύο φορές τον χρόνο στο πλαίσιο των «πινάκων γνωστοποιήσεων ΔΥΕ (διαδικασίας υπερβολικού ελλείμματος)» και των συμπληρωματικών πληροφοριών που περιλαμβάνονται στο «ερωτηματολόγιο που αφορά τους πίνακες γνωστοποιήσεων ΔΥΕ», στον «συμπληρωματικό πίνακα σχετικά με τη χρηματοπιστωτική κρίση» και επίσης μέσω διμερών διευκρινήσεων που παρέχονται από τα κράτη μέλη. Η Eurostat διατηρεί επίσης συνεχή διάλογο με τα κράτη μέλη, πραγματοποιώντας τακτικές επισκέψεις για διάλογο στο πλαίσιο της ΔΥΕ.
Η παρούσα έκθεση βασίζεται στις κύριες διαπιστώσεις και τα αποτελέσματα των εκθέσεων που υποβάλλονται στο πλαίσιο της ΔΥΕ το 2014, εστιάζοντας στην τελευταία περίοδο του Οκτωβρίου 2014. Κατά περίπτωση, γίνονται συγκρίσεις με τα στοιχεία που υποβλήθηκαν τον Απρίλιο του 2014, καθώς και με τα στοιχεία του 2013.
2. Κυρια συμπερασματα που προκυπτουν απο τα στοιχεία που υποβλήθηκαν το 2014 σχετικά με τα επίπεδα δημόσιου ελλείμματος και δημόσιου χρέους
2.1. Επικαιρότητα, αξιοπιστία και πληρότητα
2.1.1. Επικαιρότητα
Απαιτείται από τα κράτη μέλη να αναφέρουν στην Επιτροπή τα προβλεπόμενα και τα πραγματικά δημοσιονομικά στοιχεία της ΔΥΕ δύο φορές το χρόνο, πριν από την 1η Απριλίου και την 1η Οκτωβρίου
. Κατά το 2014, η υποβολή στοιχείων στο πλαίσιο της ΔΥΕ κάλυψε τα έτη από το 2010 έως το 2014. Τα στοιχεία για το 2014 είναι αυτά που προβλέπονται από τις εθνικές αρχές, ενώ τα στοιχεία για τα έτη 2010 έως 2013 είναι τα πραγματικά
. Σύμφωνα με το άρθρο 8, παράγραφος 1 του κανονισμού (ΕΚ) αριθ. 479/2009, η Eurostat αξιολογεί τα πραγματικά στοιχεία που διαβιβάστηκαν από τα κράτη μέλη, αλλά όχι τα προβλεπόμενα στοιχεία. 
Η συμμόρφωση με τις προθεσμίες υποβολής των στοιχείων είναι πολύ καλή. Το 2014, όλα τα κράτη μέλη ανέφεραν τα πραγματικά στοιχεία τους πριν από τη νόμιμη προθεσμία και στις δύο κοινοποιήσεις ΔΥΕ. Όσον αφορά τα προβλεπόμενα στοιχεία, ορισμένες χώρες παρέδωσαν προβλεπόμενα στοιχεία για το έτος 2014 αργότερα από τα πραγματικά στοιχεία.
2.1.2. Αξιοπιστία
Οι αναθεωρήσεις μεταξύ των κοινοποιήσεων του Απριλίου 2014 και του Οκτωβρίου 2014 οφείλονταν κυρίως στην εισαγωγή του νέου ΕΣΛ 2010 και σε άλλες στατιστικές μεταβολές. Σε αντίθεση με τα προηγούμενα έτη, η αναλογία χρέους αναθεωρήθηκε περισσότερο από την αναλογία ελλείμματος, ιδίως λόγω επανακατηγοριοποιήσεων των δημόσιων μονάδων στον τομέα της γενικής κυβέρνησης και λόγω σημαντικών αυξήσεων του ΑΕγχΠ. 
Το νέο ΕΣΛ 2010 εισήγαγε τρεις κύριες μεθοδολογικές αλλαγές:
· Μια αλλαγή στα κριτήρια που χρησιμοποιούνται στον προσδιορισμό του πεδίου του τομέα γενικής κυβέρνησης, η οποία μπορεί να οδηγήσει στην εκ νέου κατάταξη των ενοτήτων εντός ή εκτός του τομέα γενικής κυβέρνησης.
· Μια αλλαγή στην καταχώριση των κατ'αποκοπήν ποσών που καταβάλλονται στο δημόσιο σε σχέση με την μεταβίβαση συνταξιοδοτικών κονδυλίων.
· Η άρση διόρθωσης που γίνεται για ροές καθαρών τόκων συνδεδεμένων με συμφωνίες ανταλλαγής και προθεσμιακές συμβάσεις επιτοκίων.
Παρασχέθηκε ένας αναλυτικός πίνακας που συνόδευε το δελτίο τύπου του Οκτωβρίου, με πληροφορίες σχετκά με τις κυριότερες αλλαγές ανά κράτος μέλος  και έτος
.
Οι πιο εκτεταμένες θετικές αναθεωρήσεις
 του ελλείμματος το 2013 ως ποσοστό του ΑΕγχΠ πραγματοποιήθηκαν στην Ιρλανδία (+ 1,5 ποσοστιαίες μονάδες), στο Λουξεμβούργο (+ 0,6 ποσοστιαίες μονάδες), στην Κύπρο (+ 0,5 ποσοστιαίες μονάδες) και στην Ελλάδα (+ 0,5 ποσοστιαίες μονάδες). Η μεγαλύτερη αρνητική αναθεώρηση
 στο δημοσιονομικό έλλειμμα πραγματοποιήθηκε στη Λιθουανία (-0,5 ποσοστιαίες μονάδες) και, σε πέντε κράτη μέλη ήταν -0,3 εκατοστιαίες μονάδες. Συνήθως οι αναθεωρήσεις του ΑΕγχΠ δεν επηρεάζουν σημαντικά τις αναλογίες του δημόσιου ελλείμματος, αλλά, ως αποτέλεσμα του ΕΣΛ 2010 και άλλων αλλαγών (σε ορισμένες περιπτώσεις αλλαγές της τιμής αναφοράς), αρκετά κράτη μέλη έχουν αναθεωρήσει σημαντικά το ΑΕγχΠ τους (γενικά ανοδικά). Οι αναθεωρήσεις προς τα πάνω του ΑΕγχΠ βελτίωσαν σημαντικά την αναλογία ελλείμματος 2013 της Κύπρου (+ 0,5 εκατοστιαίες μονάδες), της Ιρλανδίας (+ 0,4 ποσοστιαίες μονάδες), της Σλοβενίας (+ 0,4 εκατοστιαίες μονάδες) και του Ηνωμένου Βασιλείου (+ 0,3 ποσοστιαίες μονάδες). 
Όσον αφορά τις αναθεωρήσεις του ελλείμματος του 2013 λόγω της καθιέρωσης του ΕΣΛ 2010, η μεγαλύτερη θετική αναθεώρηση παρατηρείται στην Ιρλανδία (+ 0,9 ποσοστιαίες μονάδες) και στην Ελλάδα (+ 0,3 ποσοστιαίες μονάδες), ενώ οι μεγαλύτερες αρνητικές αναθεωρήσεις καταγράφηκαν στη Λιθουανία (-0,5 ποσοστιαίες μονάδες) και στο Ηνωμένο Βασίλειο (- 0,4 ποσοστιαίες μονάδες).
Άλλες σημαντικές αναθεωρήσεις στο έλλειμμα του 2013 (που δεν συνδέονται με την εισαγωγή του ΕΣΛ 2010 για τους λογαριασμούς της γενικής κυβέρνησης ή σε μεταβολές στο ΑΕγχΠ) παρατηρήθηκαν στο Λουξεμβούργο (+ 0,5 ποσοστιαίες μονάδες), στη Σλοβακία (+ 0,3 μονάδες), στην Εσθονία (-0,3 ποσοστιαίες μονάδες) και στο Βέλγιο (-0,4 ποσοστιαίες μονάδες).
Ορισμένα κράτη μέλη έχουν αναθεωρήσει σημαντικά τις  αναλογίες χρέους τους για το 2013. Η επίδραση του αναθεωρημένου παρανομαστή των αναθεωρήσεων στο ΑΕγχΠ είναι συνήθως μεγαλύτερη στις αναλογίες χρέους από ό, τι στις αναλογίες ελλείμματος. Μια προς τα άνω αναθεώρηση του ΑΕγχΠ επιφέρει σημαντική μείωση της αναλογίας χρέους (ιδίως όταν το επίπεδο του χρέους είναι υψηλό).
Εννέα κράτη μέλη αναθεώρησαν τις  αναλογίες χρέους τους του 2013 κατά 2 ποσοστιαίες μονάδες του ΑΕγχΠ ή και περισσότερο: Η Κύπρος (-9,5 ποσοστιαίες μονάδες), οι Κάτω Χώρες (-4,9 ποσοστιαίες μονάδες), η Ιταλία (-4,8 ποσοστιαίες μονάδες), το Ηνωμένο Βασίλειο (-3,3 ποσοστιαίες μονάδες), τη Μάλτα (- 3,2 ποσοστιαίες μονάδες), η Σουηδία (- 2,0 ποσοστιαίες μονάδες), το Βέλγιο (+ 3,0 ποσοστιαίες μονάδες), η Αυστρία (+ 6,7 ποσοστιαίες μονάδες) και η Κροατία (+ 8,6 ποσοστιαίες μονάδες).
Οι επιπτώσεις των αλλαγών στο ΑΕγχΠ επί της αναλογίας χρέους ήταν ιδιαιτέρως εμφανείς στην Ιρλανδία και στην Κύπρο, μολονότι στην Ιρλανδία αυτό αντισταθμίστηκε σε μεγάλο βαθμό από τις επιπτώσεις του ΕΣΛ 2010 (αυτό συνέβη και στην Πορτογαλία). 
Η αναθεώρηση του χρέους (αριθμητής) λόγω της καθιέρωσης του ΕΣΛ 2010 ήταν σαφώς εμφανέστερη από τις αναθεωρήσεις που συνδέονται με άλλους λόγους, για όλες τις χώρες της ΕΕ εκτός από τη Δανία. Ωστόσο, αυτές οι άλλες αναθεωρήσεις είχαν σχετικά σημαντικό αντίκτυπο στο Βέλγιο (+ 1,7 ποσοστιαίες μονάδες), στη Δανία (+ 1,1 εκατοστιαίες μονάδες) και στη Γαλλία (+ 0,9 ποσοστιαίες μονάδες).
2.1.3. Πληρότητα των πινάκων και των δικαιολογητικών στοιχείων
Η πληρότητα των πινάκων που υποβλήθηκαν αποτελεί νομική υποχρέωση και είναι αναγκαία για να εκτιμήσει σωστά η Eurostat την ποιότητα των στοιχείων. Το άρθρο 8 παράγραφος 2 του κανονισμού (ΕΚ) αριθ. 479/2009, όπως έχει τροποποιηθεί, ορίζει ότι τα κράτη μέλη πρέπει να παρέχουν στην Eurostat τις κατάλληλες στατιστικές πληροφορίες, που  «(…) ειδικότερα (…) σημαίνει: 
a)
δεδομένα εθνικών λογαριασμών·
β)
απογραφές
γ)
πίνακες γνωστοποίησης της ΔΥΕ·
δ)
πρόσθετα ερωτηματολόγια και διευκρινίσεις σχετικά με τις γνωστοποιήσεις».
Υπάρχουν τέσσερις κύριοι πίνακες γνωστοποίησης της ΔΥΕ. Ο πίνακας 1 καλύπτει την υποβολή στοιχείων σχετικά με το δημόσιο πλεόνασμα/έλλειμμα και τα επίπεδα χρέους, οι πίνακες 2Α έως 2Δ παρέχουν τα στοιχεία που εξηγούν τη μετάβαση μεταξύ των εθνικών ορισμών του κρατικού ισοζυγίου και του ελλείμματος/πλεονάσματος κάθε δημόσιου υποτομέα, στους πίνακες 3Α έως 3Δ παρέχονται τα στοιχεία που εξηγούν τις συνεισφορές του ελλείμματος/πλεονάσματος του δημοσίου και των άλλων σχετικών παραγόντων στη μεταβολή του ύψους του δημόσιου χρέους και στην παγιοποίηση του χρέους. Ο πίνακας 4 περιλαμβάνει στοιχεία κυρίως σχετικά με τις εμπορικές πιστώσεις και προκαταβολές
. Η συμπλήρωση των πινάκων 1 έως 3 της ΔΥΕ αποτελεί νομική υποχρέωση, οι πίνακες 1 και 2Α (κεντρική κυβέρνηση) καλύπτουν τα έτη 2010 έως 2014, ενώ οι άλλοι πίνακες καλύπτουν τα έτη 2010 έως 2013
.
Τα περισσότερα κράτη μέλη συμπλήρωσαν όλους τους πίνακες γνωστοποίησης της ΔΥΕ
. Στην έκθεση του Οκτωβρίου 2014, για τους πίνακες 2 της ΔΥΕ, όλα τα κράτη μέλη υπέβαλαν τα στοιχεία για τη σχέση ανάμεσα στο ταμειακό υπόλοιπο και το πλεόνασμα/έλλειμμα της ΔΥΕ για όλους τους υποτομείς. Στο Ηνωμένο Βασίλειο, το ταμειακό υπόλοιπο κρίνεται με βάση το ΕΣΛ 2010. Ως εκ τούτου, αναφέρονται πολύ λίγες προσαρμογές για τον μετασχηματισμό του τρέχοντος ταμειακού υπολοίπου σε έλλειμμα/πλεόνασμα σύμφωνα με το ΕΣΛ. Ορισμένες άλλες χώρες επίσης αναφέρουν μόνο περιορισμένο αριθμό μεταβατικών στοιχείων.
Για τον πίνακα 3 της ΔΥΕ δεν υπέβαλαν όλα τα κράτη μέλη όλες τις κατανομές. Συγκεκριμένα, δεν κοινοποιούνταν πάντα τα αναλυτικά στοιχεία που είχαν ζητηθεί για τις εγγραφές «δάνεια» και «συμμετοχικοί τίτλοι».
Παρά τις βελτιώσεις που έχουν σημειωθεί σε ορισμένα κράτη μέλη, η συνολική κάλυψη του πίνακα 4 εξακολουθεί να είναι ανεπαρκής σε πολλές περιπτώσεις. Συγκεκριμένα, πολλές χώρες δεν παρέχουν πλήρη στοιχεία για το απόθεμα υποχρεώσεων από εμπορικές πιστώσεις και προκαταβολές, πράγμα που συμβάλλει στο να δοθεί πληρέστερη εικόνα για τα στοιχεία παθητικού του δημοσίου.
Η πληρότητα των πινάκων της ΔΥΕ μπορεί να βελτιωθεί ακόμη περισσότερο. Ωστόσο, τα υπόλοιπα ζητήματα αναμένεται να έχουν ελάχιστο αντίκτυπο στην ποιότητα των στοιχείων.
Όλα τα κράτη μέλη απάντησαν στο «ερωτηματολόγιο που αφορά τους πίνακες γνωστοποίησης»
. Παρ’ ότι η κάλυψη και η ποιότητα των απαντήσεων εξακολουθεί να βελτιώνεται σε σύγκριση με το παρελθόν, είναι αναγκαίο να σημειωθεί περαιτέρω πρόοδος, επειδή ορισμένες χώρες δεν υπέβαλαν όλα τα αναλυτικά στοιχεία που ζητούνταν στο ερωτηματολόγιο. Αυτό ισχύει κυρίως για τα στοιχεία που αφορούν αξιώσεις της κεντρικής κυβέρνησης και ακυρώσεις χρέους, την κατανομή λοιπών εισπρακτέων/πληρωτέων λογαριασμών και την καταγραφή των κρατικών εγγυήσεων (κυρίως την κάλυψη του υποτομέα της τοπικής αυτοδιοίκησης.
2.1.4. Συμπληρωματικοί πίνακες σχετικά με τη χρηματοπιστωτική κρίση
Η Eurostat συλλέγει, από τις 15 Ιουλίου 2009, ένα σύνολο στοιχείων σχετικά με τη χρηματοπιστωτική κρίση σε βοηθητικό πίνακα. Τα στοιχεία που συγκεντρώθηκαν το 2014 αφορούν την περίοδο από το 2007 έως το 2013. Όλα τα κράτη μέλη εκτός από οκτώ (Βουλγαρία, Τσεχική Δημοκρατία, Εσθονία, Κροατία, Μάλτα, Πολωνία, Ρουμανία και Σλοβακία) ανέφεραν διάφορες παρεμβάσεις που πραγματοποιούνται από τη γενική κυβέρνηση στο πλαίσιο της χρηματοπιστωτικής κρίσης την περίοδο 2007-2013. Η Eurostat δημοσίευσε σημείωμα παράλληλα με τις ανακοινώσεις τύπου για τη ΔΥΕ που αναλύει τα εν λόγω δεδομένα
.  
2.1.5. Ερωτηματολόγιο για τη διακυβερνητική δανειοδότηση
Τα κράτη μέλη υπέβαλαν επίσης στοιχεία σχετικά με τη διακυβερνητική δανειοδότηση, που συνήθως πραγματοποιείται στο πλαίσιο προγραμμάτων χρηματοδοτικής συνδρομής. Η ανακοίνωση τύπου για τη ΔΥΕ περιλαμβάνει τις πληροφορίες αυτές, καθώς και στοιχεία σχετικά με τη διακυβερνητική δανειοδότηση στο πλαίσιο του Ευρωπαϊκού Ταμείου Χρηματοοικονομικής Σταθερότητας (ΕΤΧΣ). Για το 2013 τα στοιχεία αφορούν κυρίως την δανειοδότηση στην Ελλάδα, την Ιρλανδία και την Πορτογαλία. 
Ο εν λόγω διμερής διακυβερνητικός δανεισμός και ο διακυβερνητικός δανεισμός στο πλαίσιο του ΕΤΧΣ αυξήθηκαν σημαντικά στο πλαίσιο της χρηματοπιστωτικής κρίσης. Αφαιρούνται κατά τον υπολογισμό του συγκεντρωτικού χρέους Μάαστριχτ της ΕΕ των 28 και της ευρωζώνης
, καθώς εμφανίζονται και τα δύο σε ενοποιημένη βάση. Λόγω αυτής της ενοποίησης, το συγκεντρωτικό χρέος της ΕΕ των 28 και της ευρωζώνης δεν ισούται με το αριθμητικό άθροισμα του χρέους των κρατών μελών (δηλαδή οι δανειοδοτήσεις μεταξύ κυβερνήσεων δεν περιλαμβάνονται, για να αποφευχθεί ο διπλός υπολογισμός).
Τα στοιχεία που κοινοποιήθηκαν για τα έτη 2011, 2012 και 2013 για τα κράτη μέλη περιλαμβάνουν, συνεπώς, τα ποσά που αφορούν το ΕΤΧΣ.
2.2. Συμμόρφωση με τους λογιστικούς κανόνες και συνέπεια των στατιστικών στοιχείων
2.2.1. Ανταλλαγή πληροφοριών και διευκρινίσεις
Κατά την περίοδο κοινοποίησης μεταξύ της προθεσμίας υποβολής, την 1η Οκτωβρίου, και της δημοσίευσης των στοιχείων, στις 21Οκτωβρίου 2014, η Eurostat επικοινώνησε με τις εθνικές στατιστικές αρχές όλων των κρατών μελών για να ζητήσει περισσότερες πληροφορίες και να διευκρινίσει την εφαρμογή των λογιστικών κανόνων σε συγκεκριμένες συναλλαγές. Η διαδικασία αυτή περιλάμβανε την ανταλλαγή πολλών επιστολών μεταξύ της Eurostat και των εθνικών αρχών. Η πρώτη σειρά αιτημάτων για διευκρινίσεις στάλθηκε σε όλες τις χώρες πριν από τις 4 Οκτωβρίου. Η δεύτερη σειρά αιτημάτων στάλθηκε σε 21 χώρες και η τρίτη σειρά σε τρεις χώρες. Η τέταρτη και η πέμπτη σειρά αιτημάτων για διευκρινίσεις στάλθηκε σε ένα κράτος μέλος. Για ορισμένες χώρες η Eurostat ζήτησε αναθεωρημένους πίνακες γνωστοποίησης. 
2.2.2. Επισκέψεις διαλόγου και μεθοδολογικές επισκέψεις
Ο τροποποιημένος κανονισμός (ΕΚ) αριθ. 479/2009 προβλέπει επισκέψεις διαλόγου και μεθοδολογικές επισκέψεις. Οι επισκέψεις διαλόγου στα κράτη μέλη πραγματοποιούνται σε τακτικά διαστήματα με σκοπό την αναθεώρηση των υποβληθέντων στοιχείων, την εξέταση μεθοδολογικών ζητημάτων, τη συζήτηση σχετικά με στατιστικές πηγές και την αξιολόγηση της συμμόρφωσης με τους σχετικούς λογιστικούς κανόνες, π.χ. σχετικά με την οριοθέτηση του δημόσιου τομέα, το χρόνο καταγραφής και την ταξινόμηση των συναλλαγών και υποχρεώσεων του Δημοσίου. Η συχνότητα των τακτικών επισκέψεων διαλόγου στο πλαίσιο της ΔΥΕ έχει αυξηθεί τα τελευταία χρόνια και αποφασίζεται με βάση μια διαδικασία αξιολόγησης κινδύνου χώρας που αναπτύχθηκε από την Eurostat.
Σε περίπτωση που τεθεί από κράτος μέλος κάποιο συγκεκριμένο σημαντικό ζήτημα, το οποίο δεν μπορεί να επιλυθεί παρά μόνο με αυτοπρόσωπη συνάντηση με τις αρμόδιες αρχές, οργανώνεται με συνοπτική διαδικασία μια επίσκεψη ad hoc στο εν λόγω κράτος μέλος.
Έως τον Νοέμβριο του 2014, η Eurostat πραγματοποίησε τις εξής επισκέψεις διαλόγου στο πλαίσιο της ΔΥΕ: Βουλγαρία (22-23 Ιανουαρίου), Βέλγιο (3-5 Φεβρουαρίου), Γερμανία (26-27 Φεβρουαρίου), Ελλάδα (20-21 Μαρτίου), Μάλτα (20-21 Μαΐου), Ουγγαρία (10-11 Ιουνίου), Γαλλία (25-26 Ιουνίου), Αυστρία (7-8 Ιουλίου), Ελλάδα (22-23 Σεπτεμβρίου), Κύπρος (24-25 Σεπτεμβρίου), Δανία (24-25 Σεπτεμβρίου), Πορτογαλία (10-11 Νοεμβρίου), Τσεχική Δημοκρατία (19-20 Νοεμβρίου) και Ιρλανδία (26-28 Νοεμβρίου). Επιπλέον, πραγματοποιήθηκαν επισκέψεις ad hoc στο Βέλγιο (13-14 Φεβρουαρίου), στην Πολωνία (2 Σεπτεμβρίου), στη Ρουμανία (8 Σεπτεμβρίου) και στο Λουξεμβούργο (18 Σεπτεμβρίου). Η Eurostat διενήργησε τεχνική επίσκεψη στην Κροατία στις 2-4 Ιουνίου, μια επίσκεψη στη Λιθουανία, πριν από την προσχώρηση στο ευρώ στις 5-6 Μαρτίου και μια εκπαιδευτική επίσκεψη στην Κροατία (8-9 Σεπτεμβρίου).
Τα τελικά πορίσματα κάθε επίσκεψης διαλόγου, μια περιγραφή των συμφωνηθέντων σημείων δράσης καθώς και η περιγραφή της κατάστασης αποστέλλονται στην Οικονομική και Δημοσιονομική Επιτροπή και δημοσιεύονται στο διαδικτυακό τόπο της Eurostat. Η υλοποίηση αυτών των σημείων δράσης οδηγεί σε βελτίωση της ποιότητας των στοιχείων με την πάροδο του χρόνου.
Οι μεθοδολογικές επισκέψεις πραγματοποιούνται μόνο σε περιπτώσεις που η Eurostat έχει εντοπίσει σημαντικούς κινδύνους ή προβλήματα όσον αφορά την ποιότητα των στοιχείων, ιδιαίτερα όταν αφορούν τις χρησιμοποιούμενες μεθόδους, έννοιες ή ταξινομήσεις. Καμία μεθοδολογική επίσκεψη δεν πραγματοποιήθηκε το 2014.
2.2.3. Ειδικές συμβουλές της Eurostat
Τα κράτη μέλη συμβουλεύονται τακτικά τη Eurostat για την αποσαφήνιση διαφόρων εθνικών λογιστικών προβλημάτων σχετικά με μελλοντικές ή παρελθούσες ενέργειες. Η Eurostat παρέχει συμβουλές σύμφωνα με τις υφιστάμενες κατευθυντήριες γραμμές. 
Για τη συμμόρφωση με τη διάταξη περί διαφάνειας του τροποποιημένου κανονισμού (EΚ) αριθ. 479/2009, η Eurostat δημοσιεύει τις συστάσεις της, εκτός αν το οικείο κράτος μέλος έχει αντίρρηση. Η Eurostat δημοσίευσε 16 εκ των προτέρων συμβουλές το 2014. 
2.2.4. Έναρξη διαδικασίας διερεύνησης, όπως αναφέρεται στον κανονισμό (ΕΕ) αριθ. 1173/2011 του Ευρωπαϊκού Κοινοβουλίου και του Συμβουλίου για την αποτελεσματική επιβολή δημοσιονομικής εποπτείας στη ζώνη του ευρώ
Ο κανονισμός (ΕΕ) αριθ. 1173/2011 του Ευρωπαϊκού Κοινοβουλίου και του Συμβουλίου, εξουσιοδοτεί την Επιτροπή να προβεί σε έρευνα, εάν υπάρχουν υπόνοιες για παραποίηση στατιστικών στοιχείων λόγω «σκόπιμης υποβολής ανακριβών στοιχείων» ή «βαριάς αμέλειας». Ο κανονισμός (ΕΕ) αριθ. 1173/2011 θέτει σε εφαρμογή τις διαδικασίες διερεύνησης και παρέχει τη δυνατότητα επιβολής χρηματοοικονομικών κυρώσεων (έως 0,2 % του ΑΕγχΠ) σε περίπτωση παραποίησης στατιστικών στοιχείων. 
Στις 11 Ιουλίου 2014, η Επιτροπή αποφάσισε να κινήσει την επίσημη διαδικασία διερεύνησης σχετικά με πιθανή παραποίηση στατιστικών στοιχείων της περιφέρειας της Βαλένθια (Comunidad Valenciana), Ισπανία.
. 
Με την διαδικασία διερεύνησης θα εξεταστεί αν εκ προθέσεως ή λόγω βαρείας αμελείας υποβλήθηκε εσφαλμένη αναφορά των δαπανών της περιφέρειας που προκάλεσε εσφαλμένη παρουσίαση των στοιχείων σχετικά με το εθνικό χρέος και το έλλειμμα της Ισπανίας κατά την περίοδο 1988-2011. 
Είναι η πρώτη φορά που η Επιτροπή κάνει χρήση των νέων εξουσιών της βάσει της «δέσμης των έξι μέτρων» που προβλέπεται από τη νομοθεσία περί οικονομικής διακυβέρνησης για τη διερεύνηση υπονοιών χειραγώγησης στοιχείων σχετικών με το χρέος και το έλλειμμα κράτους μέλους. Εάν η Επιτροπή κρίνει ότι η έρευνα επιβεβαιώνει την ύπαρξη ψευδών δηλώσεων, δύναται να προτείνει στο Συμβούλιο την επιβολή προστίμου στο κράτος μέλος. Η διαδικασία διερεύνησης είναι ακόμη σε εξέλιξη. Η Επιτροπή δεν θέτει υπό αμφισβήτηση τις σημερινές στατιστικές ΔΥΕ στην Ισπανία.
2.2.5. Πρόσφατα μεθοδολογικά ζητήματα
Ως συνήθως, η Eurostat αξιολόγησε την ορθή εφαρμογή των κανόνων του ΕΣΛ 2010, ιδίως ενόψει των πρόσφατων αποφάσεων σύμφωνα με το άρθρο 10, παράγραφος 2 του κανονισμού (ΕΚ) αριθ. 479/2009. Οι αποφάσεις αυτές περιλαμβάνονται στο εγχειρίδιο σχετικά με το δημόσιο έλλειμμα και χρέος, του οποίου η τελευταία έκδοση δημοσιεύτηκε τον Αύγουστο του 2014
. Η νέα έκδοση περιλαμβάνει 8 μέρη αλλά μόνο ορισμένα κεφάλαια έπρεπε να επικαιροποιηθούν για να συμφωνούν με το ΕΣΛ 2010. 
Η Eurostat παρέχει πρόσθετη τεκμηρίωση μεθοδολογικής καθοδήγησης σχετικά με τους λογιστικούς κανόνες για τη διαδικασία υπερβολικού ελλείμματος (ΔΥΕ) και τις στατιστικές δημοσίων οικονομικών (ΣΔΟ), που συμπληρώνουν τους γενικούς κανόνες του ΕΣΛ 2010. Κατευθυντήριες σημειώσεις παρέχονται υπό την ευθύνη της Eurostat, μετά από διαβούλευση με τα κράτη μέλη. Το 2014 η Eurostat δημοσίευσε τρεις κατευθυντήριες σημειώσεις:
- Ταξινόμηση των κεντρικών φορέων διατήρησης αποθεμάτων (ΚΦΔΑ) στο ΕΣΛ 2010.
- Αναβαλλόμενες φορολογικές απαιτήσεις (ΑΦΑ) και καταγραφή των φορολογικών εκπτώσεων που συνδέονται με συμφωνίες περί διπλής φορολόγησης στο ΕΣΛ 2010.
- Χρήση ρητρών ανάκτησης στις πωλήσεις περιουσιακών στοιχείων από το κράτος Από τον Ιανουάριο του 2013, η Eurostat έχει αναρτήσει στον ιστότοπό της το «Ευρετήριο των διεργασιών ΔΥΕ». Σκοπός του εν λόγω εγγράφου είναι να περιγράψει τις διαδικασίες και αρχές που εφαρμόζονται στη διεργασία εξακρίβωσης των στοιχείων ΔΥΕ από την Eurostat.
2.2.6. Συνέπεια με τους σχετικούς λογαριασμούς της γενικής κυβέρνησης
Οι προθεσμίες κοινοποίησης που ορίζονται στον τροποποιημένο κανονισμό (ΕΚ) αριθ. 479/2009, δηλαδή η 1η Απριλίου και η 1η Οκτωβρίου κάθε έτους, καθιερώθηκαν για να εξασφαλιστεί η συνέπεια με τους αντίστοιχους ετήσιους και τριμηνιαίους λογαριασμούς του δημόσιου τομέα, όπως αναφέρονται στη Eurostat στο πλαίσιο των διαφόρων πινάκων διαβιβάσεων του ΕΣΛ. Η Eurostat αναλύει συστηματικά τη συνέπεια των γνωστοποιήσεων ΔΥΕ με τους λογαριασμούς της γενικής κυβέρνησης στους οποίους βασίζονται τα στοιχεία. Για παράδειγμα, το σύνολο των δαπανών και των εσόδων της γενικής κυβέρνησης πρέπει να αντιστοιχεί στο έλλειμμα που δηλώθηκε. Εντούτοις, για τριμηνιαίους χρηματοοικονομικούς λογαριασμούς της γενικής κυβέρνησης, η προθεσμία υποβολής προσωρινών στοιχείων για τις χώρες της ζώνης του ευρώ, ορίζεται πριν από την κοινοποίηση της ΔΥΕ σε t+85 ημέρες.
Η συνολική συνέπεια των στοιχείων της ΔΥΕ με τους υποβληθέντες λογαριασμούς της γενικής κυβέρνησης στο πλαίσιο του ΕΣΛ 2010 βελτιώθηκε τα τελευταία χρόνια και γενικά είναι καλύτερη για τα μη χρηματοοικονομικά απ’ ό,τι για τα χρηματοοικονομικά στοιχεία. Στην κοινοποίηση του Οκτωβρίου του 2014, η συνέπεια μεταξύ των αριθμητικών στοιχείων της ΔΥΕ και των ετήσιων και τριμηνιαίων κύριων μακροοικονομικών μεγεθών της γενικής κυβέρνησης (ΕΣΛ πίνακες 2 και 25) ήταν πλήρης για τα μη χρηματοοικονομικά στοιχεία και το τριμηνιαίο δημόσιο χρέος. Ωστόσο, εξακολουθούν να απαιτούνται προσπάθειες από τα κράτη μέλη προκειμένου να διασφαλιστεί η συνοχή μεταξύ των πινάκων ΔΥΕ και του ΕΣΛ όσον αφορά τα χρηματοοικονομικά στοιχεία. Αξιοσημείωτες ανακολουθίες μεταξύ των στοιχείων της ΔΥΕ και των τριμηνιαίων χρηματοπιστωτικών λογαριασμών εμφανίστηκαν στην κοινοποίηση του Οκτωβρίου 2014 για πέντε κράτη μέλη (Βέλγιο, Γερμανία, Ελλάδα, Λουξεμβούργο και Αυστρία). Μικρότερες διαφορές παρατηρήθηκαν για τέσσερις χώρες. 
2.3. Δημοσίευση
2.3.1. Δημοσίευση των συνολικών στοιχείων και λεπτομερείς πίνακες για τη γνωστοποίηση των στοιχείων
Το άρθρο 14 παράγραφος 1 του τροποποιημένου κανονισμού (ΕΚ) αριθ. 14/479 ορίζει τα εξής: «Η Επιτροπή (Eurostat) παρέχει τα στοιχεία του πραγματικού δημόσιου ελλείμματος και του πραγματικού δημόσιου χρέους, κατ’ εφαρμογή του πρωτοκόλλου σχετικά με τη διαδικασία υπερβολικού ελλείμματος, εντός τριών εβδομάδων από τη λήξη των προθεσμιών γνωστοποίησης […]. Η εν λόγω παροχή στοιχείων πραγματοποιείται μέσω δημοσίευσης».
Τα στοιχεία για το δημόσιο έλλειμμα και το δημόσιο χρέος δημοσιεύθηκαν στις 23 Απριλίου
και στις 21 Οκτωβρίου 2014
 μαζί με όλους τους πίνακες γνωστοποίησης των στοιχείων, όπως κοινοποιήθηκαν από τα κράτη μέλη. Από τον Φεβρουάριο του 2012, η Eurostat δημοσιεύει τριμηνιαίο δελτίο τύπου σχετικά με το χρέος Μάαστριχτ, σε περίπου T + 115 ημέρες. Από τον Φεβρουάριο 2014, η Eurostat δημοσιεύει δελτίο τύπου για το τριμηνιαίο έλλειμμα της γενικής κυβέρνησης.
Σύμφωνα με τον τροποποιημένο κανονισμό (ΕΚ) αριθ. 479/2009, τα κράτη μέλη γνωστοποιούν τα πραγματικά στοιχεία του ελλείμματος και του χρέους τους. Κάθε κράτος μέλος δημοσιεύει τα αριθμητικά στοιχεία για το έλλειμμα και το χρέος σε εθνικό επίπεδο. Τα περισσότερα κράτη μέλη γνωστοποίησαν στην Eurostat ότι θα δημοσιεύουν όλους τους πίνακές τους ΔΥΕ. Έξι κράτη μέλη (Βουλγαρία, Ιταλία, Λουξεμβούργο, Μάλτα, Πολωνία και Σλοβακία) δημοσιεύουν μόνο ορισμένους από τους κοινοποιούμενους πίνακες και ένα κράτος μέλος, η Γαλλία, δεν δημοσιεύει καθόλου πίνακες της ΔΥΕ σε εθνικό επίπεδο.
2.3.2. Επιφυλάξεις σχετικά με την ποιότητα των στοιχείων
Η Eurostat εξέφρασε επιφύλαξη όσον αφορά τα στοιχεία που υποβάλλονται στην κοινοποίηση ΔΥΕ του Απριλίου 2014 που υπέβαλαν οι Κάτω Χώρες, λόγω της αβεβαιότητας σχετικά με τον στατιστικό αντίκτυπο των κρατικών παρεμβάσεων σχετικά με την εθνικοποίηση και την αναδιάρθρωση της SNS Reaal το 2013. Το ζήτημα διευκρινίστηκε με τις ολλανδικές στατιστικές αρχές και η Eurostat απέσυρε την επιφύλαξη στην κοινοποίηση ΔΥΕ του Οκτωβρίου 2014.
Η Eurostat ανακάλεσε επίσης τον Απρίλιο του 2014 επιφύλαξη σχετικά με τα στοιχεία που υπέβαλε η Αυστρία στην κοινοποίηση ΔΥΕ του Οκτωβρίου 2013, λόγω της αβεβαιότητας σχετικά με τον στατιστικό αντίκτυπο των συμπερασμάτων της έκθεσης του Ομοσπονδιακού Ελεγκτικού Συνεδρίου, αναφορικά με το Land Salzburg. Κατόπιν ερευνών από τις αυστριακές στατιστικές αρχές, έγιναν οι απαραίτητες αναθεωρήσεις στα παρασχεθέντα στοιχεία αναφορικά με το έλλειμμα και το χρέος.
2.3.3. Τροποποιήσεις των υποβληθέντων στοιχείων 
Η Eurostat δεν τροποποίησε τα στοιχεία που υποβλήθηκαν από τα κράτη μέλη στις κοινοποιήσεις ΔΥΕ του Απριλίου και του Οκτωβρίου 2014.
2.3.4. Δημοσίευση μεταδεδομένων (πίνακες απογραφής
)
Ο τροποποιημένος κανονισμός (EΚ) αριθ. 479/2009 ορίζει ότι οι πίνακες απογραφής της ΔΥΕ συγκαταλέγονται στις στατιστικές πληροφορίες που πρέπει να παρέχουν τα κράτη μέλη, ώστε η Eurostat να είναι σε θέση να ελέγχει τη συμμόρφωση με τους κανόνες του ΕΣΛ. Ορίζει, περαιτέρω, ότι η δημοσίευση αυτών των πινάκων απογραφής σε εθνικό επίπεδο είναι υποχρεωτική. Η Eurostat εισήγαγε επικαιροποιημένη μορφή για τους πίνακες απογραφής της ΔΥΕ που συνεπάγονται διαρθρωτικές αλλαγές και απαιτούν πιο λεπτομερείς πληροφορίες. Οι επικαιροποιημένοι πίνακες απογραφής της ΔΥΕ δημοσιεύθηκαν στις 12 Δεκεμβρίου 2013.
.
Οι νέοι πίνακες απογραφής της ΔΥΕ για είκοσι κράτη μέλη διατίθενται στον διαδικτυακό τόπο της Eurostat. Για τα υπόλοιπα κράτη μέλη: Βέλγιο, Κροατία, Ιρλανδία, Λουξεμβούργο, Κάτω Χώρες, Αυστρία και Ηνωμένο Βασίλειο, οι εργασίες σχετικά με τους νέους πίνακες απογραφής είναι ακόμη σε εξέλιξη. Η Eurostat βρίσκεται σε συνεχή διάλογο με τα κράτη μέλη σχετικά με τα σχέδιά τους εφαρμογής. Η καθυστέρηση εξηγείται από την προτεραιότητα που δίδεται στην εφαρμογή του ΕΣΛ 2010. Ένα νέο υπόδειγμα πίνακα απογραφής προσαρμοσμένο στο ΕΣΛ 2010, έχει συμφωνηθεί και η δημοσίευσή του προβλέπεται για τα τέλη του 2015.
3. Συμπερασμα
Η Eurostat αναγνωρίζει συνολικές βελτιώσεις στη συνοχή και την πληρότητα των υποβαλλόμενων δεδομένων. Ωστόσο, ορισμένα ζητήματα παραμένουν, και τα κράτη μέλη πρέπει να εντείνουν τις προσπάθειές τους για τη βελτίωση της κάλυψης και της ποιότητας των αναφερόμενων εμπορικών πιστώσεων και παρουσιάζουν το ίδιο επίπεδο ποιότητας που λαμβάνεται κατά τον υπολογισμό άλλων υποχρεώσεων του δημοσίου. Ειδικότερα, αυτό συμβαίνει στο Βέλγιο, τη Δανία, τη Γερμανία, την Ιρλανδία, την Ελλάδα, τη Γαλλία, την Κροατία, την Ιταλία, την Κύπρο, τη Μάλτα, τις Κάτω Χώρες και το Ηνωμένο Βασίλειο. 
Το 2014, η Eurostat εξέφρασε επιφύλαξη για τα στοιχεία που υποβλήθηκαν στην κοινοποίηση ΔΥΕ του Απριλίου 2014 για τις Κάτω Χώρες. Η επιφύλαξη αποσύρθηκε τον Οκτώβριο του 2014. Δεν υπήρχαν άλλες επιφυλάξεις ή τροποποιήσεις των υποβληθέντων στοιχείων στο ανακοινωθέν τύπου ΔΥΕ του Οκτωβρίου 2014, που ήταν η πρώτη κοινοποίηση ΔΥΕ σύμφωνα με το ΕΣΛ 2010. Οι αναθεωρήσεις σε προηγούμενα στοιχεία σχετικά με το έλλειμμα και το χρέος ήταν πλήρως δικαιολογημένες από την εφαρμογή του ΕΣΛ 2010. Συνολικά, η Eurostat συμπεραίνει ότι η πρόοδος όσον αφορά την ποιότητα των δημοσιονομικών στοιχείων που υποβάλλονται συνεχίστηκε το 2014. Γενικά, τα κράτη μέλη παρείχαν καλύτερες πληροφορίες, τόσο στους πίνακες γνωστοποίησης της ΔΥΕ όσο και σε άλλες σχετικές στατιστικές καταγραφές.
�	ΕΕ L 145 της 10.6.2009, σ. 1.


�	COM(2014)122 final.


�	ΕΕ L 174 της 26.6.2013, σ.1-727.


�	Άρθρο 3 παράγραφοι 1 και 3 του τροποποιημένου κανονισμού (ΕΟΚ) αριθ. 479/2009.


�	Πραγματικά στοιχεία μπορεί να είναι τελικά, ενδιάμεσα ή κατ’ εκτίμηση στοιχεία.


� 	Βλ. � HYPERLINK "http://ec.europa.eu/eurostat/documents/1015035/2022675/Revisions-gov-deficit-debt-2010-2013.pdf/e1fb4083-c18a-4f69-9dbc-138fb73ad9a5" �http://ec.europa.eu/eurostat/documents/1015035/2022675/Revisions-gov-deficit-debt-2010-2013.pdf/e1fb4083-c18a-4f69-9dbc-138fb73ad9a5�


�	Μείωση του ελλείμματος.


�	Αύξηση του ελλείμματος.


�	Βλ. δηλώσεις στα πρακτικά του Συμβουλίου της 22 Νοεμβρίου 1993: � HYPERLINK "https://webgate.ec.europa.eu/fpfis/mwikis/gfs/images/e/e7/Statements_9817.en93.pdf" �https://webgate.ec.europa.eu/fpfis/mwikis/gfs/images/e/e7/Statements_9817.en93.pdf�


�	Η παροχή προβλεπόμενων στοιχείων στους πίνακες της ΔΥΕ, εκτός των πινάκων 1 και 2Α, δεν απαιτείται ρητώς στον κανονισμό (ΕΚ) αριθ. 479/2009 του Συμβουλίου, όπως έχει τροποποιηθεί.


�	Οι πίνακες γνωστοποίησης της ΔΥΕ που ανέφεραν τα κράτη μέλη είναι διαθέσιμοι στον δικτυακό τόπο της Eurostat. Βλ. σχετικά: � HYPERLINK "%20http:/ec.europa.eu/eurostat/web/government-finance-statistics/excessive-deficit-procedure/edp-notification-tables" �http://ec.europa.eu/eurostat/web/government-finance-statistics/excessive-deficit-procedure/edp-notification-tables�


�	Το εν λόγω ερωτηματολόγιο περιλαμβάνει δεκατρία τμήματα, στα οποία ζητούνται ποσοτικά και μερικές φορές ποιοτικά στοιχεία για αρκετούς τομείς, όπως οι φορολογικές συναλλαγές και οι συναλλαγές κοινωνικών εισφορών και οι συναλλαγές με την ΕΕ, η αγορά στρατιωτικού εξοπλισμού, οι κρατικές εγγυήσεις, οι παραγραφές χρηματοπιστωτικών απαιτήσεων, οι εισφορές κεφαλαίου από το κράτος σε δημόσιες επιχειρήσεις, οι κοινοπραξίες δημόσιου και ιδιωτικού τομέα κτλ.


�� HYPERLINK "file:///ec/prod/app/euramis/home/euramis/wrk/FromEuramis/153131_70497_27362_SaveAs/%20http:/ec.europa.eu/eurostat/documents/1015035/2022675/Background-note-fin-crisis-Oct-2014-final.pdf" ��	Βλ. σχετικά:  � HYPERLINK "%20http:/ec.europa.eu/eurostat/documents/1015035/2022675/Background-note-fin-crisis-Oct-2014-final.pdf" � http://ec.europa.eu/eurostat/documents/1015035/2022675/Background-note-fin-crisis-Oct-2014-final.pdf�


�	Σύμφωνα με το πρωτόκολλο για τη διαδικασία υπερβολικού ελλείμματος, το οποίο προσαρτάται στις Συνθήκες, το δημόσιο χρέος είναι το ενοποιημένο ακαθάριστο χρέος ολόκληρου του τομέα της γενικής κυβέρνησης το οποίο εκκρεμεί στο τέλος του έτους (σε ονομαστική αξία). Σύμφωνα με τον κανονισμό 479/2009, όπως τροποποιήθηκε από τον κανονισμό (ΕΕ) αριθ. 220/2014 της Επιτροπής, περιλαμβάνει τις ακόλουθες κατηγορίες: Μετρητά και καταθέσεις (AF. 2), χρεόγραφα (AF. 3) και δάνεια (AF. 4), όπως ορίζεται στο ΕΣΛ 2010.


�� HYPERLINK "http://ec.europa.eu/eurostat/web/government-finance-statistics/methodology/advice-to-member-states" ��	Βλ. σχετικά: � HYPERLINK "http://ec.europa.eu/eurostat/web/government-finance-statistics/methodology/advice-to-member-states" �http://ec.europa.eu/eurostat/web/government-finance-statistics/methodology/advice-to-member-states�


�	C (2014) 4856 final.


�� HYPERLINK "http://ec.europa.eu/eurostat/web/products-manuals-and-guidelines/-/KS-GQ-14-010" ��	Βλ. σχετικά: � HYPERLINK "http://ec.europa.eu/eurostat/documents/2995521/5178982/2-23042014-AP-EN.PDF/83e13609-68f7-4cac-9dd7-0ccf92663564?version=1.0" �http://ec.europa.eu/eurostat/documents/2995521/5178982/2-23042014-AP-EN.PDF/83e13609-68f7-4cac-9dd7-0ccf92663564?version=1.0�


�� HYPERLINK "http://ec.europa.eu/eurostat/documents/2995521/5178982/2-23042014-AP-EN.PDF/83e13609-68f7-4cac-9dd7-0ccf92663564?version=1.0" ��	Βλ. σχετικά: � HYPERLINK "http://ec.europa.eu/eurostat/documents/2995521/5178982/2-23042014-AP-EN.PDF/83e13609-68f7-4cac-9dd7-0ccf92663564?version=1.0" �http://ec.europa.eu/eurostat/documents/2995521/5178982/2-23042014-AP-EN.PDF/83e13609-68f7-4cac-9dd7-0ccf92663564?version=1.0�


�� HYPERLINK "http://ec.europa.eu/eurostat/documents/2995521/5182258/2-21102014-AP-EN.PDF/497e3b55-dca0-482f-93e0-d82f81bc92d7?version=1.0" ��	Βλ. σχετικά: � HYPERLINK "http://ec.europa.eu/eurostat/documents/2995521/5182258/2-21102014-AP-EN.PDF/497e3b55-dca0-482f-93e0-d82f81bc92d7?version=1.0" �http://ec.europa.eu/eurostat/documents/2995521/5182258/2-21102014-AP-EN.PDF/497e3b55-dca0-482f-93e0-d82f81bc92d7?version=1.0�


�	Πίνακες απογραφής των μεθόδων, διαδικασιών και πηγών που χρησιμοποιούνται για τη συγκέντρωση των τρεχόντων στοιχείων ελλείμματος και χρέους καθώς και των υποκείμενων κρατικών λογαριασμών.


�� HYPERLINK "http://ec.europa.eu/eurostat/web/government-finance-statistics/excessive-deficit-procedure/edp-inventories" �	http://ec.europa.eu/eurostat/web/government-finance-statistics/excessive-deficit-procedure/edp-inventories�

